CELEX: 62017CA0060
Language: hr
Date: 2018-07-11 00:00:00
Title: Predmet C-60/17: Presuda Suda (deseto vijeće) od 11. srpnja 2018. (zahtjev za prethodnu odluku koji je uputio Tribunal Superior de Justicia de Galicia – Španjolska) – Ángel Somoza Hermo, Ilunión Seguridad SA protiv Esabe Vigilancia SA, Fondo de Garantia Salarial (FOGASA) (Zahtjev za prethodnu odluku — Direktiva 2001/23/EZ — Članak 1. stavak 1. — Prijenos poduzeća — Članak 3. stavak 1. — Zaštita prava zaposlenika — Preuzimanje ugovora o radu na temelju odredaba kolektivnog ugovora — Kolektivni ugovor kojim se prenositelja i preuzimatelja poduzeća oslobađa obveze solidarne odgovornosti za obveze, uključujući one koje se odnose na plaće, nastale iz ugovorâ o radu prije prijenosa tog poduzeća)

10.9.2018   
            
            
               HR
            
            
               Službeni list Europske unije
            
            
               C 319/8
            
         
      Presuda Suda (deseto vijeće) od 11. srpnja 2018. (zahtjev za prethodnu odluku koji je uputio Tribunal Superior de Justicia de Galicia – Španjolska) – Ángel Somoza Hermo, Ilunión Seguridad SA protiv Esabe Vigilancia SA, Fondo de Garantia Salarial (FOGASA)
      (Predmet C-60/17) (1)
      
      ((Zahtjev za prethodnu odluku - Direktiva 2001/23/EZ - Članak 1. stavak 1. - Prijenos poduzeća - Članak 3. stavak 1. - Zaštita prava zaposlenika - Preuzimanje ugovora o radu na temelju odredaba kolektivnog ugovora - Kolektivni ugovor kojim se prenositelja i preuzimatelja poduzeća oslobađa obveze solidarne odgovornosti za obveze, uključujući one koje se odnose na plaće, nastale iz ugovorâ o radu prije prijenosa tog poduzeća))
      (2018/C 319/08)
      Jezik postupka: španjolski
      
         Sud koji je uputio zahtjev
      
      Tribunal Superior de Justicia de Galicia
      
         Stranke glavnog postupka
      
      
         Tužitelji: Ángel Somoza Hermo, Ilunión Seguridad SA
      
         Tuženici: Esabe Vigilancia SA, Fondo de Garantia Salarial (FOGASA)
      
         Izreka
      
      
                  1.
               
               
                  Članak 1. stavak 1. Direktive Vijeća 2001/23/EZ od 12. ožujka 2001. o usklađivanju zakonodavstava država članica u odnosu na zaštitu prava zaposlenika kod prijenosa poduzeća, pogona ili dijelova poduzeća ili pogona treba tumačiti na način da se ta direktiva primjenjuje na situaciju u kojoj je naručitelj raskinuo ugovor o pružanju usluga nadzora zgrade sklopljen s poduzećem te u svrhu pružanja te usluge sklopio novi ugovor s drugim poduzećem koje na temelju kolektivnog ugovora preuzima znatan dio zaposlenika, u smislu njihova broja i stručnosti, a koje je prvo poduzeće rasporedilo na obavljanje te usluge, pod uvjetom da tu transakciju prati prijenos gospodarskog subjekta između dvaju predmetnih poduzeća.
               
            
                  2.
               
               
                  Sud Europske unije nije nadležan za davanje odgovora na drugo pitanje koje je uputio Tribunal Superior de Justicia de Galicia (Visoki sud Galicije, Španjolska) odlukom od 30. prosinca 2016.
               
            
         (1)  SL C 121, 18. 4. 2017.